Diari Oficial de la Generalitat Valenciana


Sumari del DOGV 9987, del 19-11-2024 (2024/12666)

RESOLUCIÓ de 14 de novembre de 2024, de la Direcció General de Funció Pública, per la qual es detrau de la convocatòria 163/2024, de lliure designació, en la Conselleria d’Educació, Cultura, Universitats i Ocupació, el lloc 31959.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9987

Data del DOGV
:   19-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/12020

CVE
:   PVTQ-X-3603-75318

Data del document
:   14-11-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

Per la Resolució de 10 d’octubre de 2024, de la Direcció General de Funció Pública, es va convocar la provisió, pel sistema de lliure designació, de diversos llocs de treball vacants de naturalesa funcionarial en la Conselleria d’Educació, Cultura, Universitats i Ocupació, entre altres, el lloc 31190, cap del Servei d’Infraestructures Educatives, convocatòria 163/2024 (DOGV 9962, 22.10.2024).

Per la Resolució del conseller d’Educació, Universitats i Ocupació d’11 de setembre de 2023, es va disposar el cessament de Pablo Soriano Rincón en el lloc 31594, cap del Servei d’Infraestructures Educatives de la Direcció Territorial d’Alacant, amb efectes de 20 de setembre de 2023.

Contra esta resolució va interposar l'interessat un recurs contenciós administratiu, que es va substanciar a través del procediment abreujat 395/2023, que ha finalitzat per la Sentència 161/2024, de 4 de juliol, del Jutjat Contenciós Administratiu núm. 5 de València. Esta sentència és ferma i s'ha notificat a la Conselleria d'Educació, Cultura, Universitats i Ocupació el 24 d'octubre de 2024, per al seu acompliment.

La part dispositiva de la Sentència 161/2024 estima el recurs, declara nul·la la resolució recorreguda i reconeix el dret de Pablo Soriano Rincón a retornar al lloc de treball del qual va ser destituït amb tots els seus drets administratius i econòmics inherents a este.

A conseqüència de l'anterior, la Conselleria d’Educació, Cultura, Universitats i Ocupació, en data 12 de novembre, sol·licita detraure de la convocatòria el lloc 31414, cap del Servei d’Infraestructures Educatives.

En ús de les atribucions conferides per l'article 60 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i també per l'article 16 del Decret 133/2023, de 10 d’agost, del Consell, pel qual s'aprova el Reglament orgànic i funcional de la Conselleria d’Hisenda, Economia i Administració Pública,

RESOLC

*Primer*

Detraure de la convocatòria el lloc 31040, cap del Servei d’Infraestructures Educatives, inclòs en l’annex II de la Resolució de 10 d’octubre de 2024, de la Direcció General de Funció Pública per la qual es convoca la provisió, pel sistema de lliure designació, de diversos llocs de treball de naturalesa funcionarial adscrits a la Conselleria d’Educació, Cultura, Universitats i Ocupació, convocatòria 163/2024.

*Segon*

Publicar la present resolució en el *Diari Oficial de la Generalitat Valenciana*.

Contra la present resolució, que posa fi a la via administrativa, les persones interessades podran interposar recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la recepció de la notificació; així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la notificació, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercitar, si escau, qualsevol altre que estimen procedent.

  

València, 14 de novembre de 2024

Javier Lorente Gual

Director general de Funció Pública